આવી તક તેને મળી ગઈ છે એમ કહી શકાય? પક્ષના 20 ધારાસભ્યોને ચૂંટણી પંચે ગેરલાયક ઠરાવ્યાં. રાષ્ટ્રપતિએ મંજૂરીની મહોર મારી દીધી. હવે શું? જે કંઇ છે તે હવે જ છે. કેમ કે આવું કંઈક થશે તેવો અણસાર, અણસાર નહીં, ખાતરી આમ આદમી પાર્ટીને હતી. 2016માં દિલ્હી હાઇકોર્ટમાં આ મામલો ગયો હતો. તે વખતે જ કોર્ટે ચૂકાદો આપી દીધો હતો કે 21 ધારાસભ્યોને અયોગ્ય રીતે સંસદીય સચીવપદ આપીને લાભનું પદ અપાયું છે. તે પછી આટલો સમય આમ આદમી પાર્ટી રાહ જોઈને બેઠી હતી કે હવે આગળ શું થાય છે. હકીકતમાં સરકાર બની અને મોટી સંખ્યામાં પાર્લામેન્ટરી સેક્રેટરી બનાવાયા ત્યારે જ કેટલાકે ચેતવણી આપી હતી. પૂર્ણ કક્ષાનું રાજ્ય નહીં હોવાથી આવી કોઈ જોગવાઈ દિલ્હી સરકારમાં નહોતી. છતાં ચેતવણી અવગણીને કેજરીવાલે નિમણૂક કરી હતી. અમુક પદને ઓફિસ ઓફ પ્રોફિટની વ્યાખ્યામાંથી બાદ રાખી શકાય છે. તે માટેનો કાયદો તૈયાર કર્યો ત્યારે રાષ્ટ્રપતિએ તેને નકારી કાઢ્યો. તે વખતે જ પક્ષે આ મામલો પડતો મૂક્યો હોત તો ધારાસભ્યોને ગેરલાયક ઠરાવવા સુધી મામલો કદાચ પહોંચ્યો ના હોત.